**BASES DA CONVOCATORIA “CAMPAMENTO DE CONCILIACIÓN - NADAL**

**1.- CONTIDO**

O Concello de Salvaterra de Miño organiza o “Campamento de Conciliación - Nadal” coa finalidade de proporcionar actividades de carácter educativo e lúdico e facilitar á conciliación da vida laboral, familiar e persoal.

**2.- NÚMERO DE PRAZAS:**

O número de prazas coas que conta o “Campamento de Conciliación - Nadal” é de 40. Das cales 1 será reservada para axudas de emerxencia social, e 2 para nenos con necesidades especiais (que cumpran o punto 3.2 destas bases), por estrito orde de entrada.

**3.- PERSOAS DESTINATARIAS**

3.1-Poderán solicitar a súa participación no “Campamento de Conciliación - Nadal” os nenos e nenas entre 3 e 12 anos, nados entre os anos 2019 e 2010.

3.2- As persoas que teñan unha discapacidade igual ou superior ao 33% poderán participar nesta convocatoria sempre que teñan capacidade de integración nun grupo e que as súas necesidades especiais lles permitan participar e beneficiarse das actividades que se van desenvolver, o que deberá ser acreditado mediante informe médico, educativo ou social.)

**4.- LUGAR DE CELEBRACIÓN**

O campamento desenvolverase no CEIP Infante Felipe de Borbón

**5.- DATAS E HORARIOS**

O campamento de nadal desenvolverase os días 23, , 26, 27, 28, 29 e 30 de decembro e os días 2, 3, 4 e 5 de xaneiro en horario de 9:00 horas ás 14:00 horas. Coa posibilidade de 25 prazas para aula matinal de 7.30 a 9.00h

**6.- INSCRIPCIÓNS**

**O prazo** para presentar as solicitudes **comezará o día 5 de decembro e rematará o día 14 de decembro, se non se esgotan prazas antes.**

**As solicitudes formalizaranse a través de sede electrónica ou por rexistro de entrada no Concello.**

**7.- PREZO**

Os prezos públicos para o “Campamento de Conciliación - Nadal” foron aprobados na xunta de goberno do Concello de Salvaterra previo ditame da Comisión Especial de Contas, de conformidade co establecido na Ordenanza Xeral de prezos públicos, e publicados no Boletín Oficial da provincia de Pontevedra nº 80 do día 26.04.2017

|  |
| --- |
|  Tarifa xeral |
| “Campamento de Nadal” | 20,00 euros |
| Aula matinal  |  8 euros |

**TARIFA BONIFICADA**

* Bonificación: As familias numerosas terán dereito a unha bonificación do 25%. (non acumulables con outras bonificacións)
* Bonificación: Coa inscrición de dous fillos, o segundo terá dereito a unha bonificación do 10%.
* Exención: Gozarán da exención deste prezo público os menores que no seu caso sexan derivados polo Departamento de Servicios Sociais deste Concello.

**8.- SELECCIÓN DE PARTICIPANTES**

Unha vez rematado o prazo de presentación de inscricións, adxudicaranse as prazas por orden de rexistro, tendo prioridade os/as nenos/as con pais traballadores en horario de mañá ou a quendas que traballen de mañá, e a familias monoparentais, xa que a finalidade do campamento é a conciliación familiar (estas circunstancias haberán de ser acreditadas segundo consta no punto 9 destas bases).

**9.- DOCUMENTACIÓN NECESARIA PARA FORMALIZAR A INSCRICIÓN**

.Solicitude de inscrición

.Fotocopia de tarxeta familia numerosa

.Certificado de empresa con horario de traballo dos dous proxenitores para o campamento (con selo e sinatura da empresa ou contrato de traballo con vida laboral).

**Para as familias monoparentais:**

* Documento oficial acreditativo da súa situación: sentencia xudicial de separación/ divorcio ou xustificación de interposición da demanda de separación/ divorcio

**No caso de persoas con discapacidade**

* Certificado acreditativo do grao de discapacidade e copia do ditame técnico facultativo, emitido polo equipo de valoración e orientación correspondente

**Outra documentación**

* Documentación relevante sobre datos médicos (enfermidades, alerxias, medicación) ou situacións familiares que sexa preciso coñecer para o bo desenvolvemento da actividade

**10.- PROCESO DE SELECCIÓN**

O proceso de selección será o seguinte:

* Publicación dunha listaxe provisional de admitidos/as por orde de inscrición na páxina Web do Concello.
* Prazo para enmendar erros ata o 16 de decembro
* Publicación da listaxe definitiva de admitidos/as e da listaxe de agarda cos/as solicitantes excluídos que seguirá a orde que resulte da entrada por rexistro: o 20 de decembro, e na páxina Web do Concello.

En función das baixas que se produzan na actividade os nenos/as accederán ao campamento seguindo a orden na que figure na lista o que será debidamente notificado por teléfono e/ou correo electrónico.

* Confirmación da praza co pago da matrícula no número de conta que se facilitará: do día 16 de decembro ao día 20 de decembro de deberase ademais remitir o xustificante de pago do importe da actividade ao correo animacionenredos@gmail.com. No caso de non abonarse o importe no prazo sinalado entenderase como unha renuncia e a lista correrá segundo a orde que resulte da entrada por rexistro.

**12.- RENUNCIA DE PRAZA**

As persoas solicitantes que, tras obter praza desexen renunciar a ela antes de ter realizado o ingreso da cota da matrícula, deberán comunicalo antes do día 20 de decembro de 2019.

En caso de faltar máis de tres veces ao campamento sen causa xustificada, o neno quedará fóra do campamento, pasando a obter praza ao neno que corresponda da lista de espera.

**13.- DEVOLUCIÓN DO IMPORTE**

Unha vez realizada a inscrición e o correspondente abono para participar na actividade, se o neno/a non acude, só se procederá a devolución do importe ingresado, si se xustifica con anterioridade ao inicio do campamento e por causa debidamente xustificada, en ambos casos previa presentación de solicitude. En caso contrario non se procederá a devolución do importe.

En caso de faltar máis de tres veces ao campamento sen causa xustificada, o neno quedará fóra do campamento, e non se lle devolverá o importe do campamento.

**14.- PUBLICIDADE DA ACTIVIDADE**

As bases para o campamento da presente convocatoria se atopan na páxina Web do Concello.